El Centre Cultural Mario Monreal acollirà la trobada Focus Pyme y Emprendimiento Camp de Morvedre
01 de setembre 2017

![](/media/oz0f2wai/99_c_focus.png)  
 

El dimarts 19 de setembre, el Centre Cultural Mario Monreal acollirà, de 9 a 14 hores, la trobada Focus Pyme y Emprendimiento Camp de Morvedre que reunirà experiències empresarials d'èxit en el territori, ponents de renom i entitats representatives de l'ecosistema emprenedor amb l'objectiu de generar oportunitats de negoci i impulsar l’emprenedoria.

L'esdeveniment, organitzat pel departament de Promoció Econòmica de l'Ajuntament de Sagunt, el Centro Europeo de Empreses Innovadoras de Valencia (CEEI) i l'Associación de Empresarios del Camp de Morvedre (ASECAM), està dirigit a empresaris i emprenedors amb necessitats d'innovació, pimes de sectors madurs, empreses joves innovadores, emprenedors amb projectes empresarials en fase de preincubación, incubació o creació d'empresa i potencials emprenedors.

Focus Pyme y Emprendimiento Camp de Morvedre és una iniciativa de la Generalitat Valenciana en el marc de la política de suport a l’emprenedoria i a la pime. El seu programa d'accions inclou un esdeveniment central anual, consolidat com la major trobada emprenedora de la Comunitat Valenciana, que enguany se celebra el 28 de setembre a Castelló, així com diferents esdeveniments de dinamització territorial/sectorial como este, que es desenvolupen al llarg de tot l'any en diferents punts de la Comunitat Valenciana, a càrrec de les entitats de suport a l’emprenedoria i la pime.

Entre els objectius de dinamització d'esta jornada es troba impulsar l'activitat emprenedora en el territori, fomentar la innovació en les PIME, prioritàriament en l'àmbit industrial i generar sinergies entre els participants, afavorint una major coordinació de les entitats que presten suport a les pimes i emprenedors, tot açò en línia amb les estratègies d'Europa H2020.

La inscripció a la jornada és gratuïta i es realitza a través de la següent pàgina web: [http://bit.ly/2wrx19h](http://bit.ly/2wrx19h). 

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acollira-la-trobada-focus-pyme-y-emprendimiento-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acollira-la-trobada-focus-pyme-y-emprendimiento-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acollira-la-trobada-focus-pyme-y-emprendimiento-camp-de-morvedre/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acollira-la-trobada-focus-pyme-y-emprendimiento-camp-de-morvedre/)